Bohdan Pomahač

Bohdan Pomahač (* 8. marec 1971, Ostrava) je český plastický chirurg. Viedol tím, ktorý vykonal prvú úplnú transplantáciu tváre v Spojených štátoch amerických (celosvetovo bola len treťou).První úplnou transplantaci obličeje v USA vedl český chirurg, ČT24, 2001-3-21

Narodil sa v rodine chemického inžiniera a učiteľky. Detstvo strávil v Ostrave, víkendy trávila rodina v Morávke v Moravsko-sliezských Beskydoch. Ako mladík bol nadšeným a pomerne úspešným šachistom.

Po ukončení strednej školy v roku 1996 vyštudoval lekársku fakultu Univerzity Palackého v Olomouci. Už počas štúdia bol na stáži v Bostone v Massachusetts, kam sa tiež hneď po absolvovaní univerzity vydal pracovať a kde nastúpil do nemocnice Brigham and Women's Hospital. Problematikou translantácií sa venuje od roku 2004. V roku 2007 sa stal vedúcim popáleninového a traumatologického centra a vedúcim tímu so špecializáciou na transplantáciu tváre. V roku 2013 sa venuje transplantáciám horných a dolných končatín..

V roku 2012 mu Česká transplantačná nadácia udelila cenu za rozvoj transplantačnej medicíny.Nadace ocenila Bohdana Pomahače za transplantaci obličeje V júni 2013 mu alma mater udelila čestný doktorát.

 Referencie 

 Externé odkazy 
 Bohdan Pomahač – video z cyklu Českej televízie Na plovárně
 Tváře jsou zrcadla našich životů – portrét Bohdana Pomahača v archíve Českej televízie

 Zdroj 

Kategória:Osobnosti z Ostravy
Kategória:Absolventi Lekárskej fakulty Univerzity Palackého v Olomouci
Kategória:Českí lekári
Kategória:Českí chirurgovia
Kategória:Plastickí chirurgovia